送王誠之舍人使北方得揮字
作者：洪邁
朝代：宋

paragraphs: 歲晏滯急景，霜雪日霏霏。
家居尚無奈，何况披征衣。
舍人使持節，正爾辭帝畿。
揚鞭出門去，言面無幾微。
中朝第一人，沙漠今宣威。
朔庭天驕子，應覺眼見希。
青春反南轅，花柳相光輝。
雍容對宣室，便可持樞機。
蛾眉含笑迎，酌酒爭勞歸。
金碗大如斗，客醉時一揮。